Cuneiform Tablet Kt 92/k 500 (AKT 11a 61)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR ù {d}en-LÍL-ba-ni qí-bi-ma um-ma ba-zi-a-ma a-na aḫ-ša-lim a-dí ma-lá ù ší-ni-šu aq-bi-ma um-ma a-na-ku-ma a-na kà-ni-iš le-ru-ub um-ma šu-ut-ma lá té-ra-áb i-a-um lu ar-nu-um a-dí kà-ra-aḫ-na ra-dí-um ša ḫa-tù-ša-i-im ú-ša-lam-kà i qá-tí ra-dí-im ša ḫa-tù-ša-i-im ša-ak-ta-ku ú ḫa-tù-ša-i-um iš-pu-ra-am um-ma šu-ut-ma mì-ma lá ta-pá-lá-aḫ té-er-tum ša kà-ri-im i-na a-wi-li ra-bi₄-ú-tim a-ṣé-ri-a li-li-kam-ma a-wa-tàm a-na-ku a-kà-ša-sí a-ba-ú-a bé-lu-ú-a a-tù-nu iḫ-da lá ta-áš-ta-pu-a a-na-kam ša-ru-um i-na-aq-ri-bi₄-im wa-ša-áb ší-ip-ru ša i-lu-ku-ni-ni a-ni-ša-am li-iṣ-bu-tù-nim sà-ḫe-er-tám ša KÙ.BABBAR 10 GÍN a-na a-bi-ì-lí dí-na-ma lu-ub-lam i-na u₄-mì-im ša ta-ma-ra-ni-ni ú-ul šu-mì-ta-ni ú-ul ba-li-ṭa-ni aḫ-ša-lim ú a-šur-ma-lik DUMU ú-sá-nim ḫa-ra-nam a-ni-tám e-mu-qá-tám ú-ša-aṣ-bi-tù-ni